Indien die maandelikse paaiement nie betaal word nie, sal die beheerliggaam geregtig wees om die totale verskuldigde bedrag onmiddellik te eis.
Regsaksies kan ingestel word teen ouers wat nie die vereiste skoolgeld betaal nie en wat ook versuim om by die beheerliggaam skriftelik om subsidie aansoek te doen.
Ouers wat nie skoolgeld kan betaal nie, moet asseblief teen einde Februarie, op die voorgeskrewe vorm, aansoek om ‘n vrystelling by die beheerliggaam doen. Hierdie reëling geld nie vir gr. R nie, aangesien dit privaat bedryf word.
Geen grimering of juweliersware mag gedra word nie. Dogters mag ‘n seëlringetjie en ‘n oorkrabbertjie (een per oor) sonder ‘n steentjie dra. Die deursnit van die oorringetjies mag nie groter as 1 cm wees nie.
Leerlinge mag in die somer kaalvoet skool toe kom. Op reëndae mag hulle ‘n ligte swart reënjas dra (nie ‘n swart drimac nie) wat onderdak uitgetrek word. Dit word dan in hul tas gebêre.